Държавен вестник, бр. 18, 2005 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  18
“Чл. 11а. За разходи, направени преди одоб-
рението за започване на инвестицията, не се
предоставя финансова помощ по реда на тази
наредба, с изключение на разходи по чл. 10, т. 8
и чл. 11, които не надвишават съответния до-
пустим размер.”
§ 7. В чл. 13, т.2 думата “произвеждат” се
заменя със “са произвеждали” и накрая на изре-
чението се добавят думите “за последните три
години”.
§ 8. В чл. 14, т.1 думата “произвеждат” се
заменя със “са произвеждали за последните три
години” и накрая на изречението се добавят
думите “годишна продукция”.
§ 9. В чл. 15 се правят следните изменения и
допълнения:
1. В т. 2 думата “преработват” се заменя със
“са преработвали” и накрая на изречението се
добавят думите “за последните три години”.
2. Създава се т. 4:
“4. кандидатстват за предоставяне на безвъз-
мездна финансова помощ за инвестиции за пред-
приятия, които са категоризирани от регионал-
ната ветеринарномедицинска служба във II
категория предприятия за преструктуриране.”
§ 10. Член 16 се изменя така:
“Чл.16.(1)В сектор “Месо и месни продук-
ти” се подпомагат лица, които през последните
три години имат:
1. годишен кланичен добив минимум 1000
броя едър рогат добитък или 5000 броя свине,
или 20 000 броя овце или кози, включително
агнета или ярета, или 35 000 зайци, или
2. минимум 1000 т кланичен добив на птиче
месо годишно, или
3. минимум 450 т годишна продукция от свин-
ско, говеждо и овче месо, или
4. минимум 25 т преработено птиче месо в
готови или полуготови храни годишно, или
5. минимум 50 т кланичен добив от заешко
месо.
(2) В сектор “Месо и месни продукти” се
подпомагат лица, които кандидатстват за пре-
доставяне на безвъзмездна финансова помощ
за инвестиции за предприятия, които са катего-
ризирани от регионалната ветеринарномеди-
цинска служба във II категория предприятия за
преструктуриране.
(3) При кандидатстване за предоставяне на
безвъзмездна финансова помощ за изграждане
на нови кланици за бели и червени меса изиск-
ването по ал. 2 не се прилага.
(4) При кандидатстване за предоставяне на
безвъзмездна финансова помощ за изграждане
на нови кланици за бели и червени меса изиск-
ванията по ал. 1 се отнасят за предлаганите
капацитети и ангажименти след изграждането
на предприятията.
(5) При кандидатстване за предоставяне на
безвъзмездна финансова помощ за инвестиции
за кланица за червени меса тя трябва да се на-
мира на разстояние  не по-малко от 20 км от
сухопътната граница на Република България с
Република Турция и да бъде разположена в
Югоизточен район за планиране, Южен цент-
рален район за планиране или Югозападен ра-
йон за планиране по Закона за регионалното
развитие.
(6) При кандидатстване за предоставяне на
безвъзмездна финансова помощ за инвестиции
за кланица за бели меса кланицата трябва да се
намира на разстояние не по-малко от 20 км от
сухопътната граница на Република България с
Република Турция.”
§ 11. В чл. 17, ал.1 се правят следните изме-
нения и допълнения:
1. В т. 1 в началото на изречението се доба-
вят думите “през последните три години”, а в
края—думата “годишно”.
2. Създава се т. 3:
“3. кандидатстват за предоставяне на безвъз-
мездна финансова помощ за инвестиции за пред-
приятия, които са категоризирани от регионал-
ната ветеринарномедицинска служба във II
категория предприятия за преструктуриране.”
§ 12. Член 18 се отменя.
§ 13. В чл. 26, ал. 1 накрая се добавя ново
изречение: “Агенция САПАРД отказва изця-
ло плащането на финансовата помощ, вклю-
чително и при наличието на повече от 50 %
отклонение в стойността на реално извърше-
ните инвестиции спрямо одобрената по дого-
вор стойност”.
§ 14. В допълнителните разпоредби се пра-
вят следните изменения и допълнения:
1. В § 1 се създават т. 5, 6 и 7:
“5. “Кланица” е предприятие, използвано за
клане и тоалет на животните, чието месо е пред-
назначено за човешка консумация.
6. “Кланица за червени меса” е кланица за
едър рогат добитък, свине, овце, включително
агнета, и/или кози, включително ярета.
7. “Кланица за бели меса” е кланица за пти-
ци и/или зайци.”
2. Създава се § 3а:
“§ 3а. При вземане на решение за спиране на
приемането на проекти по една или повече
инвестиции по мярката решението трябва да
бъде обявено най-малко 7 работни дни преди
влизането му в сила на електронната страница-
та на Министерството на земеделието и горите
и на общодостъпно място в областните дирек-
ции на агенция САПАРД.”
§ 15. В приложение № 1 към чл. 1, ал. 3 в
сектор 3 “Мляко и млечни продукти” се създава
нова девета позиция:
“—закупуване на специализирана хладил-
на транспортна техника за превоз на млечни
продукти”.
§ 16. В приложение № 2 към чл. 1, ал. 3 се
създава т. 5:
“5. Осигуряване на достатъчна, лесно дос-
тъпна и качествена суровина на месопреработ-
вателните предприятия чрез строителство и мо-
дернизация на кланици и тяхното равномерно
географско разпределение.”